ดัชนีเซี่ยงไฮ้คอมโพสิตปิดร่วง 2.52% เหตุยังวิตกเศรษฐกิจ
ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง ภายหลังจากที่ปิดทำการเป็นเวลา 2 วันเมื่อสัปดาห์ที่แล้ว เนื่องในโอกาสครบรอบ 70 ปีการสิ้นสุดลงของสงครามโลกครั้งที่ 2 โดยตลาดหุ้นร่วงลง แม้ว่าทางการจีนจะออกมาประกาศนโยบายเพื่อสร้างเสถียรภาพในตลาดแล้วก็ตาม ทั้งนี้ ดัชนีเซี่ยงไฮ้คอมโพสิตร่วง 79.75 จุด หรือ 2.52% ปิดที่ 3,080.42 จุด
7 ก.ย. 2558

สำนักข่าวซินหัวรายงานว่า  ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง ภายหลังจากที่ปิดทำการเป็นเวลา 2 วันเมื่อสัปดาห์ที่แล้ว เนื่องในโอกาสครบรอบ 70 ปีการสิ้นสุดลงของสงครามโลกครั้งที่ 2 โดยตลาดหุ้นร่วงลง แม้ว่าทางการจีนจะออกมาประกาศนโยบายเพื่อสร้างเสถียรภาพในตลาดแล้วก็ตาม ทั้งนี้ ดัชนีเซี่ยงไฮ้คอมโพสิตร่วง 79.75 จุด หรือ 2.52% ปิดที่ 3,080.42 จุด
คณะกรรมการกำกับหลักทรัพย์และตลาดหลักทรัพย์ของจีน (CSRC) เปิดเผยว่า CSRC ได้เตรียมที่จะเดินหน้าการปฏิรูป ปรับปรุงกรอบการทำงานด้านกฎหมาย และยกระดับการกำกับดูแลตลาด โดยอาจจะใช้กลไกต่างๆ เช่น ระบบ circuit breaker สำหรับดัชนีหุ้น เพื่อป้องกันไม่ให้เกิดความผันผวนอย่างผิดปกติ
CSRC ระบุว่า ความปั่นป่วนในตลาดหุ้นนับตั้งแต่กลางเดือนมิ.ย. ซึ่งได้ฉุดดัชนีเซี่ยงไฮ้คอมโพสิตลงกว่า 38% จนถึงเมื่อวันพุธที่ผ่านมานั้น ได้ก่อให้เกิดปัญหาจำนวนมาก ซึ่งรวมถึง การเก็งกำไรระยะสั้นที่มากเกินไป
ทางด้านสำนักงานสถิติแห่งชาติของจีนได้ปรับทบทวนอัตราการขยายตัวของผลิตภัณฑ์มวลรวมภายในประเทศ (GDP) ประจำปี 2557 ลง 0.1% สู่ระดับ 7.3%